“ኅብረተሰቡ በግብይት ወቅት በሀሰተኛ የብር ኖት እንዳይታለል ጥንቃቄ ማድረግ ይጠበቅበታል” አቶ ዓለሙ እንዳለው የዓባይ ባንክ ሽምብጥ ቅርንጫፍ ጊዜያዊ ሥራ አስኪያጅ
ባሕር ዳር፡ ታኅሣሥ 28/2013 ዓ.ም (አብመድ) በባሕር ዳር ከተማ በሚገኙ አንዳንድ የገበያ ሥፍራዎች እየተከናወኑ የሚገኙ ግብይቶችን ባልደረባችን ብሩክ ተሾመ ተዘዋውሮ ቃኝቷል።አቶ ፋሲል ታደሠ በባሕር ዳር ከተማ ነዋሪ ናቸው፤ የሚተዳደሩት ደግሞ በንግድ ሥራ ነው። በተለይ ባለ 100 እና ባለ 200 የብር ኖቶችን በጥንቃቄ እንደሚቀበሉ ነው የነገሩን። ለደንበኞቻቸዉ መልስ በሚሰጡበት ወቀት ደንበኞቻቸው ብዙም እንደማያስተውሉ እና ጥንቃቄ ማድረግ እንዳለባቸው ተናግረዋል።ወይዘሮ መሠረት ክንዴ ደግሞ እሳቸዉን ጨምሮ በኅብረተሰቡ ውስጥ የጥንቃቄ ጉድለት እንደሚስተዋል ነው የተናገሩት። የሀገር ምጣኔ ሀብት እንዳይዳከምና ማኅበረሰቡም ለኪሳራ እንዳይጋለጥ በቀጣይ ጥንቃቄ እንደማይለያቸው ገልፀዋል።